**CAPITOLUL XI. PROCEDURA DE EVALUARE SI SELECTIE A PROIECTELOR DEPUSE IN CADRUL SDL**

**Componenţa Comitetului de Selecţie** a fost stabilită de Adunarea Generală a Asociației și de către Consiliul Director în conformitate cu prevederile SDL și ale **art.34** din Reg UE nr. 1303/2013.

|  |  |  |
| --- | --- | --- |
| **Parteneri publici 42,86%** | | |
| **Partener** | **Funcția în CS** | **Tip/Observații** |
| **Comuna Aninoasa** | Membru | sector public |
| ***Comuna Branesti*** | *Membru supleant* | *sector public* |
| **Comuna Bîlteni** | Membru | sector public |
| ***Comuna Ionești*** | *Membru supleant* | *sector public* |
| **Comuna Negomir** | Membru | sector public |
| ***Comuna Grozesti*** | *Membru supleant* | *sector public* |
| **Parteneri privați 42,86%** | | |
| **Partener** | **Funcția în CS** | **Tip/Observații** |
| **S.C. AURLUK PROD S.R.L.** | Membru | sector privat *(comerț)* |
| ***S.C. DERILEN COM S.R.L.*** | *Membru supleant* | *sector privat (comerț)* |
| **S.C. GREENADEL PROD S.R.L.** | Membru | sector privat *(agricol)* |
| ***ANTONIE CONSTANTIN PFA*** | *Membru supleant* | *sector privat (agricol)* |
| **S.C. CESMOB S.R.L.** | Membru | sector privat *(industrie)* |
| ***LUICAN MIRABELA ALINA PFA*** | *Membru supleant* | *sector privat (industrie)* |
| **SOCIETATE CIVILA 14,28** | | |
| **Partener** | **Funcția în CS** | **Tip/Observații** |
| **Fundatia PRO EUROPA TURCENI** | Membru | ONG |
| ***Asociata Crescătorilor de Animale Turceni*** | *Membru supleant* | *ONG* |

Selecţia proiectelor se va realiza prin aplicarea regulii „dublului cvorum”, respectiv pentru validarea voturilor, va fi necesar ca în momentul selecţiei să fie prezenţi cel puţin 50% din parteneri, din care peste 50% să fie din mediul privat şi societate civilă. Comitetul de selecție a proiectelor are următoarele principale **obligații**: păstrează confidențialitate datelor și informațiilor la care au acces; respectă principiul imparțialității în adoptarea deciziilor; promovează efectiv și eficient programele de finanțare exitente; primește de la experții și responsabilii cu evaluarea rapoartele aferente fiecărui proiect depus în cadrul Grupului de Acțiune Locală; verifică personal proiectele depuse, împreună cu rapoartele specialiștilor în evaluare; solicit clarificări în conformitate cu solicitările experților dar și conform constatărilor proprii; efectuează evaluarea proiectelor depuse și verifică conformitatea cu Strategia de Dezvoltare Locală;verifică punctajul fiecărui proiect în conformitate cu fișă măsurii, Ghidul solicitantului și Strategia de Dezvoltare Locală; analizează raportul de evaluare/selecție și ia decizia cu privire la proiectele ce vor fi finanțate în cadrul strategiei de dezvoltare locală;

**Componența Comisiei de Soluționare a Contestațiilor**

|  |  |  |
| --- | --- | --- |
| Parteneri publici 40% | | |
| Partener | **Funcția în CS** | **Tip/Observații** |
| Comuna Farcasesti | Membru | sector public |
|  |  |  |
| Comuna Danesti | Membru | sector public |
| Parteneri privați 40% | | |
| Partener | **Funcția în CS** | **Tip/Observații** |
| S.C. LAMBU 96 S.R.L. | Membru | sector privat (servicii) |
|  |  |  |
| S.C. HUSCSERV S.R.L. | Membru | Sector privat (producție) |
| Societate civilă 20% | | |
| Partener | **Funcția în CS** | **Tip/Observații** |
| Asociația “JEKJ PASAVEL SAM ZURALE” | Membru | ONG |

Comisia de soluționare a contestațiilor are următoarele **obligații**: păstrează confidențialitate datelor și informațiilor;respectă principiul imparțialității în adoptarea deciziilor;menținerea obiectivismului în adoptarea deciziilor; sintetizarea deciziilor adoptate în procese verbale/rapoarte; soluționează contestațiile la Raportul de evaluare/selecție; solicită clarificări cu privire la aspectele contestate. **Primirea și evaluarea proiectelor:** Ulterior realizării activităților de animare la nivelul teritoriului, se va proceda la lansarea apelurilor de selecție. Publicitatea aferentă apelurilor de selecție se va realiza prin afișarea la Primării, presă precum și prin publicarea pe site-ul GAL, la sediul GAL. Afișarea va conține programul de funcționare și locul unde se vor depune proiectele. Primirea proiectelor se va realiza de către responsabilul cu evaluarea sau de către Manager GAL. Evaluarea conformitații și eligibilității se va realiza de către angajații GAL împreună cu experții externalizați (dacă este cazul). **Procedura de evaluare și selecție**:În primă fază, se vor verifica criteriile de conformitate stabilite în cadrul apelului de proiecte, în documentele de accesare elaborate de GAL și documentele solicitate. Rezultatul în urma acestei activități este *Fișa de conformitate a proiectului* sau *Solicitare de informații suplimentare*.Ulterior verificării conformității,personalul tehnic din cadrul Gal-ului va efectua vizita pe teren (dacă este cazul). Rezultatul, în urma acestei activități, este *Fișa de verificare pe teren* sau *Solicitare de informații suplimentare*. Se va verifica respectarea criteriilor de eligibilitate, rezultatul în urma acestei activități este Fisa de verificarea a eligibilității proiectului și Solicitarea de informatii suplimentare, daca este cazul. Pentru proiectele declarate eligibile, se va verifica îndeplinirea criteriilor de selecție în baza *Fișei de verificare a criteriilor de selecție* și a metodologiei de aplicat.

După încheierea etapei de verificare a conformității, eligibilității, vizitei pe teren (dacă este cazul) și verificarea criteriilor de selecție pentru toate proiectele depuse în cadrul apelului / sesiunii de proiecte, se va întocmi Raportul de evaluare și se va convoca întrunirea

Comitetului de Selecție. Pentru verificarea aplicării unei proceduri de selecție corecte, la întâlnirile Comitetului de Selecție vor lua parte și reprezentanții CDRJ.

**Selecția proiectelor și Rapoartele de selecție:**Punctajele vor fi verificate conform criteriilor de selecție aprobate. În urma aprobarii Raportului de selecție intermediar de catre Comitetul de selecție al Gal, Managerul GAL împreună cu expertul va emite notificarea privind selecția/respingerea proiectului, care vor fi comunicate solicitanților..

În cazul în care se vor primi contestații, se vor parcurge etapele de convocare a Comisiei de Soluționare a Contestațiilor și se vor analiza contestațiile primite. Rezultatele în urma întrunirii acestei comisii vor fi: Raportul de soluționare a contestațiilor și Notificările de transmitere a răspunsurilor la contestații.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Lista proiectelor aprobate și raportul de selecție final se transmite către AFIR.

**La nivel decizional, nici autoritățile publice, niciun singur grup de interese (entități care activează în același sector) nu va deține mai mult de 49% din drepturile de vot.**